10/08/2018 | Administración LocalMunicipal
Sada
Alcaldía
Aprobación definitiva da modificación do regulamento orgánico municipal para renovar o funcionamento dos órganos municipais no tocante ao réxime das actas e dos libros de actas e resolucións

Aprobada inicialmente polo Pleno da Corporación na sesión ordinaria do 31-05-2018 a modificación do Regulamento Orgánico municipal para renovar o funcionamento dos órganos municipais no tocante ao réxime das actas e dos libros de actas e resolucións, foi exposta o público durante o prazo de trinta días hábiles contados a partir do seguinte ao da inserción do correspondente edicto no Boletín Oficial da Provincia núm.110/2018, do 12 de xuño, sen que durante o dito prazo se presentara reclamación ningunha, polo que en cumprimento do disposto no artigo 70.2 da Lei 7/1985, do 2 de abril, procédese á publicación íntegra do dito acordo, que a continuación se transcribe literalmente na súa parte dispositiva, e da modificación correspondente, que entrará en vigor, unha vez pasado o prazo previsto no artigo 65.2 da Lei 7/85, o día seguinte ao da súa inserción no Boletín Oficial da Provincia: 1º.- Aprobar inicialmente a modificación do Regulamento Orgánico municipal, dando nova redacción aos seus artigos 72, 73 e 74 e incorporando unha disposición transitoria, redactados nos seguintes termos: “Artigo 72.- 1. De cada sesión plenaria, e das da Xunta de Goberno Local cando actúe con competencias decisorias, o Secretario Xeral da Corporación estenderá acta en documento electrónico, na que se fará constar: a) Lugar da reunión, con expresión do nome do Municipio e local en que se celebra. b) Día, mes e ano. c) Hora en que comeza. d) Nome e apelidos do Presidente, dos membros da Corporación presentes, dos ausentes que se escusaran e dos que falten sen escusa. e) Carácter ordinario ou extraordinario da sesión e, neste segundo caso, se a mesma é de carácter urxente, e en todo caso, se se celebra en primeira ou segunda convocatoria. f) Asistencia do Secretario ou de quen legalmente lle substitúa, e presenza do funcionario responsable da Intervención, cando concorra. g) Asuntos que se examinen, opinións sintetizadas dos grupos ou membros da Corporación que interviron nas deliberacións e incidencias destas. h) Votacións que se verifiquen e o resultado das mesmas, debendo indicarse no caso das ordinarias, o número dos votos afirmativos, dos negativos e das abstencións, coa expresión, se así se solicitase, dos correspondentes a cada grupo municipal de concelleiros, e nas nominais o sentido en que cada membro emita o seu voto. Farase constar así mesmo nominalmente o sentido do voto cando así o pidan os interesados i) Parte dispositiva dos acordos que se adopten. j) Hora en que o Presidente levante a sesión.2. Prescindirase de reflectir nas actas de sesións plenarias as opinións sintetizadas dos grupos ou membros da Corporación que interviron nas deliberacións, sempre que a correspondente sesión se gravase mediante o sistema de videoacta e a acta escrita recolla a referencia aos arquivos audiovisuais da sesión, asinados dixitalmente polo Secretario.3. As actas dixitais serán asinadas electronicamente polo Secretario do órgano municipal correspondente, co visado do Alcalde mediante a súa sinatura electrónica.4. Os decretos ou resolucións da Alcaldía constarán en documentos asinados electronicamente polo Alcalde, ou os seus substitutos ou delegados, cando proceda, e polo Secretario Xeral. Artigo 73.- As actas do Pleno e da Xunta de Goberno e as resolucións da Alcaldía incorporaranse a libros electrónico xenerados na aplicación ou plataforma de administración electrónica do Concello, a cal garantirá a integridade, autenticidade, calidade, confidencialidade, protección e conservación dos ficheiros electrónicos correspondentes. Cada libro abranguerá o período dun ano natural. Do mesmo xeito e cos mesmos requisitos confeccionaranse libros electrónicos de actas das comisións informativas e outros órganos complementarios. O titular da Secretaría poderá incluír nun só libro todas as actas de órganos complementarios producidas durante o ano natural. Artigo 74.- As sesións do Pleno da Corporación son obxecto de gravación en soporte audiovisual ou videoacta, e transmitidas en directo vía internet. A videoacta ou acta en soporte electrónico con incorporación do arquivo audiovisual da sesión defínese como un conxunto de documentos electrónicos e multimedia que estará constituído en todo caso por: a) A acta escrita, co contido e requisitos establecidos no artigo 72. b) A gravación da sesión en arquivo audiovisual, que recollerá a literalidade das intervencións. c) Sinatura electrónica dos arquivos audiovisuais da sesión pola persoa que exerce a secretaría do órgano, que dota de fe pública e efectos xurídicos ao documento. Disposición Transitoria.- Incorporaranse a libros electrónicos todas as actas e resolucións ditadas en soporte electrónico ata o momento da entrada en vigor desta norma”.- 2º.- Expoñer ao público dito regulamento mediante anuncios no taboleiro de edictos e no Boletín Oficial da Provincia durante o prazo de trinta días, para presentación de reclamacións e suxestións polos interesados, que serán resoltas pola Corporación. De non producirse reclamacións no prazo sinalado, o regulamento entenderase aprobado definitivamente>>.- Por tratarse dunha disposición administrativa de carácter xeral, non procede interpoñer contra ela recurso en vía administrativa, se ben os interesados poderán interpoñer recurso contencioso-administrativo no prazo de dous meses, contados a partir do día seguinte ao da publicación deste anuncio no Boletín Oficial da Provincia, perante a Sala do Contencioso Administrativo do Tribunal Superior de Xustiza de Galicia. Poderán, así mesmo, interpoñer calquera outro recurso que estimen procedente. Sada, 6 de agosto de 2018 O alcalde, Óscar Benito Portela Fernández